Dros-verdagte terug in hof | Netwerk24
05 Maart 2019 05:50
Die vermeende Dros-verkragter, Nicholas Ninow (20), verskyn Dinsdag weer in die landdroshof in Pretoria.
Daar is tydens sy hofverskyning op 8 Februarie bekend gemaak dat hy nie aan enige sielkundige of psigiatriese toestand gely het wat sy vermoë kon beïnvloed om tussen reg en verkeerd te onderskei tydens die beweerde verkragting van 'n sewejarige meisie nie.
Die saak is uitgestel tot 5 Maart vir 'n hooggeregshofdatum en akte van beskuldiging teen die verdagte.
In dié stadium is die aanklagte teen Ninow dat hy die meisie in die vrouetoilet verkrag het, die dwelm Cat in sy besit gehad het en die mense wat hom wou aankeer, aangerand het deur met sy gordel na hulle te slaan.
Hy is op dieselfde dag wat die voorval op 22 September gebeur het, in hegtenis geneem en was sedertdien in aanhouding.